《与李羽甫索秋海棠漫成二绝 其二》
明代·林枝桥

疑紫疑红裛露开，胭脂凌乱著瑶台。谁言绰约肌冰雪，不带人间卯酒来。

作者简介：林枝桥，字阳仲。新会人。明神宗万历四十四年（一六一六）进士。初授当涂令，征授礼部主事，改吏部，历员外郎、郎中。以忤魏忠贤，与李邦华、周宗建、周顺昌、李日宣同日夺职。崇祯初，诏复官。出为湖广参议，进福建副使，以事谪官。起贵州参政，进按察使。寻以忧归，卒于家。有《白鹤山房集》。清道光《新会县志》卷九有传。